આ અંગે ભેસાણ તાલુકાના તડકા પીપળીયા ગામના સરપંચ ભરતભાઈ ખુમાણના જણાવ્યા અનુસાર તડકા પીપળીયા ગામના તમામ રાજમાર્ગો મગરની પીઠ જેવા થઈ જવા પામ્યા છે, તેમના ગામના લોકોને સારવાર માટે હોસ્પિટલ લઈ જવા હોય તો બીમારી લોકો વધુ બીમાર પડે અને આ દદર્ીઓ યમધામ પહોંચે તેવા મસમોટા ખાડાઓ થઈ જવા પામ્યા છે, આ ઉપરાંત ગામની ૨૦ થી ૨૫ જેટલી દીકરીઓએ રસ્તાથી કંટાળી જઈને અભ્યાસ છોડી દીધો છે આ અંગે ભાજપ અને કોંગ્રેસના આગેવાનોને અનેક વખત લેખિત અને મૌખિક રજૂઆત કરવા છતાં વાતોના વડા કરી અને વાયદાઓ કરવાના માહીર એવા નેતાઓએ આ ગામ માટે કાંઈ ન કરતા અંતે સરપંચ ભરતભાઈ ખુમાણની આગેવાની નીચે સમસ્ત ગ્રામજનોએ આગામી લોકસભાની ચૂંટણીમાં મતદાનનો બહિષ્કાર કરી મતદાન નહીં કરવાનો નિર્ણય જાહેર કરતી ચીમકી ઉચ્ચારી છે.